wickkiey/tamil-wikipedia-markdown huggingface dataset:
# ஜெ. ராம்கி

**ஜெ. ராம்கி** என்று அழைக்கப்படும் ஜெ. ராமகிருஷ்ணன் (34) எழுத்தாளர், மொழிபெயர்ப்பாளர் மற்றும் சமூக நோக்கர். மயிலாடுதுறையைச் சேர்ந்தவர். சென்னையில் மென்பொருள் வல்லுநராக பணிபுரிகிறார். அரசியல், வரலாறு, தொழில்நுட்பம் குறித்து இணையத்திலும், தமிழ்ப் பத்திரிக்கைகளிலும் தொடர்ந்து எழுதி வருகிறார். தமிழ்நாட்டின் முக்கியமான மூன்று ஆளுமைகளான கருணாநிதி, ஜெயலலிதா மற்றும் ரஜினிகாந்த் குறித்து இவர் எழுதிய புத்தகங்கள், கடந்த பத்தாண்டுகளில் பரவலான கவனத்தைப் பெற்றுள்ளன. எமர்ஜென்ஸி நேரத்தில் ஜெயப்பிரகாஷ் நாராயணனின் சிறை அனுபவங்கள், மணிப்பூரின் இரும்புப் பெண்மணியான ஐரம் ஷர்மிளா மற்றும் முன்னாள் பிரதமர் நரசிம்ம ராவ் குறித்த இவரது மொழியாக்கங்களும் குறிப்பிடத்தக்கவை.  

*ரஜினி சப்தமா? சகாப்தமா?* என்னும் தலைப்பில் ரஜினியைப் பற்றி இவர் எழுதிய முதல் புத்தகம் 2005ல் வெளியாகி வரவேற்பைப் பெற்றது. பின்னர் மு.க என்னும் தலைப்பில் கருணாநிதி குறித்த அலசல் புத்தகத்தின மூலமாக பரவலாகப் பேசப்பட்டார். அதைத் தொடர்ந்து இவர் எழுதிய பாகவதர் - எம்.கே. தியாகராஜ பாகவதரின் வாழ்க்கை குறித்த புத்தகமும், ஜெ அம்மு முதல் அம்மாவரை என்னும் தலைப்பில் ஜெயலலிதா குறித்து எழுதிய புத்தகமும் குறிப்பிடத்தக்கவை. ஜெ. ராம்கியின் மன்மோகன்சிங் குறித்த புத்தகம், காவிரியின் கதை, ம.தி.மு.கவின் வரலாறு, இண்டர்நெட் இயங்குவது எப்படி? உள்ளிட்ட சிறு புத்தகங்களும் தமிழ் வாசிப்புலகில் வரவேற்பை பெற்றிருக்கின்றன.  

2008 ஆம் ஆண்டு இளம் எழுத்தாளருக்கான திருப்பூர் கலை இலக்கியப் பெருமன்றத்தின் விருதையும் பெற்றிருக்கிறார். கடந்த 20 ஆண்டுகளில் இவரது பல கட்டுரைகள், சிறுகதைகள், துணுக்குகள், கேள்வி பதில்கள் போன்ற பங்களிப்புகள் குமுதம், ஆனந்த விகடன், குங்குமம், கல்கி, இந்தியா டுடே, இதயம் பேசுகிறது, தினமணி, தினமலர் உள்ளிட்ட முன்னணி பத்திரிக்கைகளிலும் நாளேடுகளிலும் இடம்பெற்றுள்ளன. தற்போது வலம் உள்ளிட்ட சிறு பத்திரிக்கைகளிலும் சொல்வனம், தட்ஸ்தமிழ், தமிழோவியம் உள்ளிட்ட இணைய இதழ்களிலும் தொடர்ந்து எழுதிவருகிறார்
# தமிழ் வரைகதை

தமிழில் உள்ள வரைகதை **தமிழ் வரைகதை** அல்லது **தமிழ் சித்திரக்கதை** எனப்படுகிறது.  
## வரலாறு
1950 கள் தொடக்கமே தமிழில் வரைகதைகள் உண்டு. 1956 ம் ஆண்டு ஆனந்த விகடனில் ஜீமந்தார் மகன் என்ற சித்திரக்கதை வெளிவந்தது. தமிழ் பத்திரிகையில் வெளிவந்த முதல் சித்திரைக்கதை இதுவே. ஆனந்த விகடனும் தமிழின் முதல் சித்திரக்கதையும்] 1970 இருந்து 1990 முற்பகுதி மட்டும் தமிழ் வரைகதைகளின் பொற்காலம் எனப்படுகிறது. இக்காலத்தில் லயன் காமிக்ஸ், ராணி காமிக்ஸ் (1984-1995), வாண்டுமாமா சித்திரக் கதைகள் உட்பட பல தமிழ் வரைகதை இதழ்கள் வெளிவந்தன. அம்புலிமாமா, பாலமித்திரா போன்ற சிறுவர் இதழ்களிலும் வரைகதைகள் வெளிவந்தன. இலங்கையில் இருந்து 2005 இல் இருந்து ஐஸ்பேர்க் காமிக்ஸ் வெளி வருகிறது.  

1990 களில் கேபிள் தொலைக்காட்சி, கணினி ஆகியவற்றின் வருகை தமிழ் வரைகதை வாசிப்பு பழக்கத்தை குறைத்தன. அதனால் பல இதழ்கள் நின்றுபோயின. தமிழில் வாசிப்பதைத் தவிர்த்து, ஆங்கில மொழியில் வாசிக்கும் வழக்கம் பெருகி வருவதும் தேக்க நிலைக்கு ஒரு முக்கிய காரணம் ஆகும்.  

2015 காலப் பகுதியில் எண்ணிம வரைகதைகளும், வரைகலைப் புதினங்களும் தமிழில் வெளிவரத் தொடங்கின. சிவப்புக்கல் மூக்குத்தி தமிழில் வெளிவந்த முதல் எண்ணிம வரைகதைப் புதினமாக அறியப்படுகின்றது. விகடன் வெளியிட்ட சந்திரஹாசம் வரைலைப் புதினம் புத்தகக் கண்காட்சிகளில் நல்ல வரவேற்பைப் பெற்றது.  

## கதை வகைகள்
பெரும்பாலான தமிழ் வரைகதைகள் ஐரோப்பிய, அமெரிக்க வரைகதைகளின் மொழிபெயர்ப்புகளே. மாயாவி, இரும்புக்கை மனிதன், யேம்ஸ்பாண்ட், டெக்ஸ் வில்லர் என மேற்குநாடுகளில் பெரும் வரவேற்பைப் பெற்ற வரைகதை நாயகர்களின் கதைகள் தமிழில் மொழி பெயர்க்கப்பட்டன. எனினும் பட்மான், சுப்பர்மான், ஸபைடர்மான் போன்றவை மொழி பெயர்க்கப்படவில்லை. இதற்கு காப்புரிமை காரணமாக இருந்திருக்கலாம்.  

துப்பறியும் கதைகள், வெளிக்கிரக கதைகள், குதிரை வீரர்-செவ்விந்தியர் கதைகள் ஆகியவை தமிழில் பெரிதும் வெளிவந்தன.  

வாண்டுமாமாவின் தமிழ் சித்திரக்கதைகள், பூந்தளிர் (சித்திரக்கதை), தமிழ்வாணன் சித்திரக் கதைகள் ஆகியவை தமிழில், தமிழ்ச் சூழலுடன் தொடர்பான பாத்திரங்கள், இடங்கள், நிகழ்வுகள் கொண்டு வரையப்பட்டன.  

## தமிழ் வரைகதைகளும் சமூகமும்
தமிழ் வரைகதைகள் மேற்குநாட்டு கூறுகளை இளையோருக்கு அறிமுகப்படுத்தின. பெரும்பாலன கதைகள் வீர சகாச கதைகளே. இவற்றில் ஒரு சில கதைகளில் மேலோட்டமான பாலிய கூறுகளும் உண்டு. அதனால் சிறுவர், இளையோர் இவ் இதழ்களை வாசிப்பதற்கு பல பெற்றோர்கள் அனுமதிக்கவில்லை. அனேக பள்ளிக்கூடங்களில் தமிழ் வரைகதை இதழ்களை வைத்திரிப்பதோ, வாசிப்பதோ பெரும் குற்றமாக கருதப்பட்டது. எனினும் சனசமூக நிலையங்களில் தமிழ் வரைகதை இதழ்கள் இருந்தன.  

தமிழ்நாட்டில் இருந்து ஆக்கப்பட்ட வரைகதைகள் தமிழ்ச் சூழலில் இருந்து கதைகளைப் பெற்றன. கல்கி எழுதி பெரும் வரவேற்பைப் பெற்ற மோகினித் தீவு புதினத்தின் சித்திரக்கதை இதற்கு ஓர் எடுத்துக்காட்டு. வாண்டுமாமாவின் கதைகளும் தமிழ் சிறுவர்களை, அல்ல்து கதா பாத்திரங்களைக் கொண்டவை.  

## இவற்றையும் பாக்க
- லயன் காமிக்ஸ்
- மேத்தா காமிக்ஸ்
- ராணி காமிக்ஸ்
- இந்திரஜால் காமிக்ஸ்
- பூவிழிக் காமிக்ஸ்
- ஐஸ் பேர்க்
- ரத்ன பாலா
- பாலமித்ரா
# பில் மேகர்


**பில் மேகர்** ஒரு அமெரிக்க மேடைச் சிரிப்புரையாளர், தொலைக்காட்சி நிகழ்ச்சியாளர், அரசியல் சமூக கருத்தாளர், எழுத்தாளர். இவரது Real Time With Bill Maher நிகழ்ச்சி HBO ஒளிபரப்படுகிறது. இதற்கு முன் Politically Incorrect என்ற நிகழ்ச்சியை வழங்கினார்.  

இவரது அரசியல் அங்கதத்துக்காக இவர் அறியப்படுகிறார். கடுமையாக வலது சாரிகளை தாக்கிப் பேசுவார். இவர் தாராண்மியவாத கொள்கை உடையவர். சமய நிறுவன எதிர்ப்பு, தன்னினச்சேர்கையாளருக்கு ஆதரவு, மிருக உரிமைகள் ஆதரவு ஆகிய நிலைப்பாடுகள் உடையவர். இவரது சமயத்தை விமர்சனம் செய்து ரிலியலஸ் என்ற விபரணப் படத்தையும் வெளியிட்டுள்ளார்.
# ஜான் ஸ்டூவர்ட்


**ஜான் ஸ்டூவர்ட்** (Jon Stewart) அமெரிக்க நகைச்சுவையாளர், தொலைக்காட்சி நிகழ்ச்சியாளர். இவரது அரசியல் அங்கத நிகழ்ச்சியான The Daily Show சராசரி 1.5 மில்லியன் மக்களால் பார்க்கப்படுகிறது. இந்த நிகழ்ச்சியில் இவர் அமெரிக்க சனாதிபதி ஜார்ஜ் புஸ்ஸையும் ஈராக் போரையும் நகைச்சுவையுடன் கடுமையாக விமர்சனம் செய்துண்டு.
# வார்ப்புரு:Browsebar

<div id="browsebar">  
:  
[[:  
[[:  
[[:  
[[:  
[[:  
[[:  
[[:  
[[:  
[[:  
</div><noinclude>  

[[lb:Template:Index  
ms:Templat:Browsebar  
pt:Predefinição:Barra de portais  
ru:Шаблон:Индекс  
uk:Шаблон:Index box  
vi:Bản mẫu:Browsebar  
zh:Template:Browsebar  
zh-classical:Template:Browsebar  
ar:قالب:تصفح البوابات  
arz:قالب:تصفح البوابات  
be-x-old:Шаблён:Панэль індэксу ўнутраных матэрыялаў  
bn:টেমপ্লেট:Browsebar  
br:Patrom:Porchedoù roll  
ca:Plantilla:Browsebar  
ceb:Plantilya:Browsebar  
cy:Nodyn:Browsebar  
de:Vorlage:Index  
dv:ފަންވަތް:Browsebar  
fr:Modèle:Browsebar  
</noinclude>
# வலைவாசல்:விலங்குகள்/Intro

<div></div> விலங்கு என்பது உலகில் வாழும் உயிரின வகைகளின் ஒரு பிரிவாகும். அரிஸ்டாட்டில் எல்லா உயிரினங்களையும், தாவரங்கள், விலங்குகள் என இரு பெரும் பிரிவுகளாகப் பிரித்தார். லின்னேயசின் முறைப்படி (*Linnaeus' system*), வெஜிட்டபிலியா (*Vegetabilia*), அனிமலியா (*Animalia*) என்னும் இரண்டு திணைகள் ஆகின.  

விலங்குகளால் தானாகவே உணவு தயாரிக்க இயலா. இவை தாவரங்களையோ மற்ற விலங்குகளையோ தின்று உயிர் வாழ்கின்றன. பெரும்பாலான விலங்குகள் இடம்பெயரும் ஆற்றல் பெற்று விளங்குகின்றன.
# புறவுறைத் தொகுதி

**புறவுறைத் தொகுதி** என்பது உடலைச் சேதங்களில் இருந்து பாதுகாக்கும் உறுப்புக்களின் தொகுதியாகும். இது, தோலையும், அதனோடு சேர்ந்த உரோமம், செதில், நகம் போன்றவற்றையும் உள்ளடக்குகிறது. புறவுறைத் தொகுதி பல செயற்பாடுகளைச் செய்கிறது. விலங்குகளில், இது அவற்றின் உடலுள் நீர் புகாது தடுத்தல், உள்ளேயுள்ள இழையங்களைப் பாதுகாத்தல், கழிவுப் பொருள்களை வெளியேற்றுதல், வெப்பநிலையைச் சமநிலையாக்குதல் போன்ற தொழில்களைச் செய்கின்றது. அத்துடன், வலி, தொடுகை, வெப்பம், அழுத்தம் ஆகியவற்றை உணரக்கூடிய உணரிகளும் இங்கேயே அமைந்துள்ளன. மனிதர்களில் இது உயிர்ச்சத்து டி ஐயும் உற்பத்தி செய்கின்றது.  

புறவுறைத் தொகுதியே உடலில் உள்ள மிகப்பெரிய உறுப்புத் தொகுதி. இத்தொகுதி உடலைப் புறச் சூழலிலிருந்து பிரிப்பதுடன், அச் சூழல் பற்றிய தகவல்களை விலங்குக்கு வழங்கிச் சூழலின் சாதகமற்ற நிலைமைகளில் விலங்கின் உடல் பாதிப்படையாமலும் காக்கிறது. நீரில் வாழுகின்ற அல்லது தொடர்ச்சியாக ஈரலிப்பான வாழிடங்களில் வாழும் சிறு உடல் கொண்ட முதுகெலும்பிலிகள் மூச்சு விடுவதற்கும் புறவுறைத் தொகுதியே பயன்படுகின்றது.
# வார்ப்புரு:விலங்கு உயிரணுவின் உள்ளுறுப்புகள்

உயிரணுவின் நுண் உறுப்புகள்:  

(1) கருவின்கரு அல்லது புன்கரு  

(2) உயிரணுக் கரு  

(3) இரைபோசோம்  

(4) சுரப்பு புடகம் (Vesicle)  

(5) அழுத்தமற்ற அகக்கலவுருச் சிறுவலை  

(6) கொல்கி உபகரணம்  

(7) கலமென்சவ்வு  

(8) அழுத்தமான அகக்கலவுருச் சிறுவலை  

(9) இழைமணி  

(10) புன்வெற்றிடம் (Vacuole)  

(11) குழியமுதலுரு (Cytosol)  

(12) இலைசோசோம்  

(13) புன்மையத்தி (Centriole)]]
# வார்ப்புரு:தாவர உயிரணுவின் உள்ளுறுப்புகள்

(Plasmodesmata)  

b. உயிரணு மென்சவ்வு  

c. உயிரணுச் சுவர்  

1. பச்சையவுருமணி  

:d. தலகொயிட் மென்சவ்வு (thylakoid membrane)  

:e. மாப்பொருள் மணி (Starch grain)  

2. புன்வெற்றிடம் (Vacuole)  

:f. புன்வெற்றிடச் சாறு  

:g. இழுவிசையிரசனை  

h. இழைமணி  

i. Peroxiosome  

j. கரு முதலுரு  

k. சிறிய மென்சவ்வாலான புடகம் (Small membranous vesicles)  

l. அழுத்தமற்ற அகக்கலவுருச் சிறுவலை  

3. உயிரணுக் கரு  

:m. கருத் துளை  

:n. கரு மென்சவ்வு  

:o. கருவின்கரு அல்லது புன்கரு  

p. இரைபோசோம்  

q. அழுத்தமான அகக்கலவுருச் சிறுவலை  

r. அழுத்தமற்ற அகக்கலகருவுருச் சிறுவலை  

s. கொல்கி உபகரணம்  

t. இழையுருவான கலச்சட்டகம் (filmentous cytoskeleton)  

]]<noinclude></noinclude>
# விக்கிப்பீடியா:முதற்பக்கக் கட்டுரைகள்/டிசம்பர் 28, 2008


முக்கோணவியலில் **ஈரோனின் வாய்பாடு** (*Heron's formula*) என்பது ஒரு முக்கோணத்தின் பரப்பளவை அதன் பக்கங்களின் நீளங்களின் அளவுகளைக் கொண்டு கணிக்கப் பயன்படும் ஒரு பயன்மிகுந்த வாய்பாடு. ஈரோன் (Heron or Hero) அல்லது ஈரோவின் வாய்பாட்டின்படி, ஒரு முக்கோணத்தின் பக்க நீளங்கள் *a*, *b*, *c* ஆகவும், அம்முக்கோணத்தின் சுற்றளவின் பாதி *s* ஆகவும் இருந்தால், அதன் பரப்பளவு <math>A</math> என்பது கீழ்க்காணும் சமன்பாட்டின்படி உறவு கொள்ளும்.  
:<math>A = \sqrt{s\(s-a\)\(s-b\)\(s-c\)}</math>  

---

**பஞ்சாப்** இந்தியாவின் வடமேற்குப் பகுதியில் அமைந்த மாநிலமாகும். இம்மாநிலத்தின் மேற்கில் பாகிஸ்தானில் உள்ள பஞ்சாபும், வடக்கில் ஜம்மு காஷ்மீரும், வட கிழக்கில் இமாசல பிரதேசமும், தென் கிழக்கில் அரியானாவும், தென் மேற்கில் ராஜஸ்தானும் உள்ளன. லூதியானா, ஜலந்தர், பாட்டியாலா, அம்ரித்சர் ஆகியவை இம்மாநிலத்தின் முக்கிய நகரங்கள். பஞ்சாபின் எல்லைக்கு வெளியே உள்ள சண்டிகர் பஞ்சாபின் தலைநகராகும். பஞ்சாபி மொழி அதிகாரப்பூர்வ மொழி. சீக்கிய மக்களே இங்கு பெருமளவில் வசிக்கின்றனர். கோதுமை பஞ்சாபில் அதி்கமாக விளையும் பயிராகும்.  

---
<font size=+2>**உங்களுக்குத் தெரியுமா**</font>  

- **கருங்குழிகள்** (படத்தில் கூவசர் கருங்குழி) என்பன, இவற்றின் எல்லைக்குட் செல்லும், ஒளி உட்பட்ட எதுவுமே வெளியேற முடியாத அளவு வலுவான ஈர்ப்புச் சத்தியைக் கொண்டுள்ள, அண்டவெளியின் ஒரு பகுதியாகும்.
- ஆசியாவில் உள்ள 47 நாடுகளில் இந்தியா, பாகிஸ்தான், பிலிப்பைன்ஸ், சிங்கப்பூர் ஆகிய நான்கு நாடுகளில் மட்டுமே ஆங்கிலம் ஒரு ஆட்சி மொழியாக இருக்கிறது.
- **மொங்கோலியப் பேரரசு** (1206 - 1368) அதன் உச்சநிலையில் 36 மில்லியன் சதுர கிமீ பரந்து ஏறத்தாழ 100 மில்லியன் மக்களைக் கொண்டிருந்த உலக வரலாற்றில் மொத்த பரப்பளவு அடிப்படையில் இரண்டாவது பெரிய பேரசு.
- தமிழின் முதல் முழுநீள முப்பரிணாம இயங்குபடம் 2007 ஆண்டில் வெளிவந்த **இனிமே நாங்கதான்** ஆகும்.
- **தானுந்து வழிகாட்டி** என்பது தானுந்து செல்ல வேண்டிய இடத்துக்கு நிகழ்நேரத்தில் வழிகாட்டும் கருவி.
# வார்ப்புரு:நடப்பு நிகழ்வுகள்/நடப்பு மாதச் செய்திகள் ஜனவரி 2009

- ஜனவரி 20: பராக் ஒபாமா ஐக்கிய அமெரிக்காவின் 44வது அதிபராகப் பதவியேற்றார். (பிபிசி)
- ஜனவரி 19: 22-நாட்கள் காசாவில் இடம்பெற்ற சண்டையில் மொத்தம் 1,300 பாலஸ்தீனர்கள் கொல்லப்பட்டதாகவும் 5,400 பேர் காயமடைந்ததாகவும் அறிவிக்கப்பட்டது. (சிஎனென்)
- ஜனவரி 18: இசுரேல் தனது படைகளை காசாவில் இருந்து வெளியேற்ற ஆரம்பித்தது. (சின்குவா)
- ஜனவரி 17: இசுரேல் காசாவில் ஜனவரி 18 காலை 2:00 மணியில் போர் நிறுத்தத்தை அறிவித்தது. (சிஎனென்)
- ஜனவரி 15:
  - அமெரிக்க பயணிகள் விமானம் ஒன்று 155 பேருடன் நியூயோர்க் நகரில் அட்சன் ஆற்றில் வீழ்ந்தது. அனைவரும் உயிர் தப்பினர். (சீனென்)
  - அனைத்துலக வானியல் ஆண்டு ஆரம்ப நிகழ்வுகள் பாரிசில் உள்ள யுனெஸ்கோ கட்டிடத்தில் இடம்பெற்றன. (பிரான்ஸ் 24)
- ஜனவரி 14: சோமாலி கடற்கொள்ளைக்காரர்கள் கிழக்கு ஆபிரிக்காவில் தாம் பிடித்து வைத்திருந்த இரண்டு கப்பல்களை விடுவித்தனர். (சிஎனென்)
- ஜனவரி 12:
  - இசுரேலியப் படைகளுக்கும் ஹமாஸ் போராளிகளுக்கும் இடையில் காசா நகரில் நேரடிப் போர் மூண்டது. (ஸ்கை)
  - இந்தோனீசியாவில் பயணிகள் படகு ஒன்று மூழ்கியதில் 230 பேர் கொல்லப்பட்டனர். (எம்எஸ்என்)
- ஜனவரி 11: தமிழக இசையமைப்பாளர் ஏ.ஆர்.ரகுமானுக்கு 2009க்கான கோல்டன் குளோப் விருது கிடைத்தது. (கோல்டன்குளோப்)
- ஜனவரி 10: பெருவில் பேருந்து ஒன்று விபத்துக்குள்ளாகியதில் 33 பேர் கொல்லப்பட்டனர். (நெதர்லாந்து வானொலி)
- ஜனவரி 9:
  - கொஸ்டா ரிக்காவில் 6.1-அளவு நிலநடுக்கம் ஏற்பட்டதில் 15 பேர் கொல்லப்பட்டனர். (சீஎனென்)
  - மைக்ரோசாப்ட் நிறுவனம் தனது புதிய இயக்கு தளமான வின்டோஸ் 7 இன் சோதனைப் பதிப்பை வெளியிட்டது. (பிசினஸ்வீக்)
- ஜனவரி 8: இங்கிலாந்து வங்கி வட்டி வீதத்தை 1.5 விழுக்காடாகக் குறைத்தது. இது 315 ஆண்டு வரலாற்றில் மிகக் குறைவானதாகும். (பிபிசி)
- ஜனவரி 6: இஸ்ரேலிய ஏவுகணை ஒன்று காசாவில் ஐநா பள்ளி ஒன்றின் மீது வீழ்ந்ததில் பெரும்பாலும் சிறுவர்களடங்கிய 40 பேர் கொல்லப்பட்டனர். (சீஎனென்)
- ஜனவரி 4: இந்தோனீசியாவின் மேற்கு பப்புவா மாகாணத்தில் இடம்பெற்ற தொடர் நிலநடுக்கங்களில் குறைந்தது 4 பேர் கொல்லப்பட்டு பலர் காயமடைந்தனர். (பிபிசி)
- ஜனவரி 3:
  - கானாவில் இடம்பெற்ற அதிபர் தேர்தல்களில் ஜோன் அட்டா மில்ஸ் மிகக்குறைந்த பெரும்பான்மையுடன் வெற்றி பெற்றார்.
  - இஸ்ரேலிய இராணுவம் காசா கரையினுள் நுழைந்தது. (பிபிசி)
- ஜனவரி 2:
  - உலகில் வயதில் கூடிய மனிதர், மரீயா டி ஜீசஸ் என்ற பெண், தனது 115வது அகவையில் போர்த்துக்கலில் காலமானார். (பிபிசி)
  - சோமாலியாவில் இரண்டாண்டுகளாக நிலை கொண்டிருந்த எதியோப்பியப் படைகள் திரும்ப அழைக்கப்பட்டன. (பிபிசி)
- ஜனவரி 1:
  - அசாம் மாநிலத்தில் குவஹாத்தியில் இடம்பெற்ற தொடர் குண்டுவெடிப்புகளில் குறைந்தது 5 பேர் கொல்லப்பட்டு 50 பேர் காயமடைந்தனர். (சீஎன்என்)
  - காசா அகதி முகாம் ஒன்றில் இஸ்ரேல் வான்குண்டுத் தாக்குதலை மேற்கொண்டதில் ஹமாஸ் இயக்கத்தின் நிசார் ரயான் என்ற முக்கிய இராணுவத் தலைவரும் அவரது குடும்பத்தைச் சேர்ந்த 13 பேரும் கொல்லப்பட்டனர். (அல்ஜசீரா)
  - சிலோவாக்கியா யூரோ நாணயத்தை ஏற்றுக்கொண்ட 16வது ஐரோப்பிய நாடானது. (ராய்ட்டர்ஸ்)
# பெப்ரவரி 2009


**பெப்ரவரி 2009**, 2009 ஆம் ஆண்டின் இரண்டாவது மாதமாகும். இம்மாதம் ஒரு ஞாயிற்றுக்கிழமை ஆரம்பித்து 28 நாட்களின் பின்னர் ஒரு சனிக்கிழமை முடிவடையும். தமிழ் நாட்காட்டியின் படி மாசி மாதம் பெப்ரவரி 16 இல் தொடங்கி மார்ச் 12 வியாழக்கிழமை இல் முடிவடையும்.  

## சிறப்பு நாட்கள்
- பெப்ரவரி 8 - தைப்பூசம்
- பெப்ரவரி 23 - மகா சிவராத்திரி

## நிகழ்வுகள்

## இறப்புகள்
- பெப்ரவரி 12 - சத்தியமூர்த்தி, தமிழீழ ஊடகவியலாளர்
- பெப்ரவரி 13 - கிருத்திகா, தமிழக எழுத்தாளர் (பி. 1915)
# மார்ச் 2009


**மார்ச் 2009**, 2009 ஆம் ஆண்டின் மூன்றாவது மாதமாகும். இம்மாதம் ஒரு ஞாயிற்றுக்கிழமை ஆரம்பித்து 31 நாட்களின் பின்னர் ஒரு செவ்வாய்க்கிழமை முடிவடையும். தமிழ் நாட்காட்டியின் படி பங்குனி மாதம் மார்ச் 13 இல் தொடங்கி ஏப்ரல் 13 திங்கட்கிழமை இல் முடிவடையும்.  

## சிறப்பு நாட்கள்
- மார்ச் 9 - மாசி மகம்
- மார்ச் 28 - புவி மணிநேரம்

## நிகழ்வுகள்

## இறப்புகள்

---
# ஏப்ரல் 2009


**ஏப்ரல் 2009**, 2009 ஆம் ஆண்டின் நான்காவது மாதமாகும். இம்மாதம் ஒரு புதன்கிழமை ஆரம்பித்து 30 நாட்களின் பின்னர் ஒரு வியாழக்கிழமை முடிவடையும். தமிழ் நாட்காட்டியின் படி சித்திரை மாதம் ஏப்ரல் 14 இல் தொடங்கி மே 14 வியாழக்கிழமை இல் முடிவடையும்.  

## சிறப்பு நாட்கள்
- ஏப்ரல் 3 - இராம நவமி
- ஏப்ரல் 5 - சிவயோக சுவாமிகள் குருபூசை
- ஏப்ரல் 8 - பங்குனி உத்தரம்
- ஏப்ரல் 14 - விரோதி புத்தாண்டு
- ஏப்ரல் 20 - திருநாவுக்கரசு நாயனார் குருபூசை

## நிகழ்வுகள்

## இறப்புகள்
# மே 2009


**மே 2009**, 2009 ஆம் ஆண்டின் ஐந்தாவது மாதமாகும். இம்மாதம் ஒரு வெள்ளிக்கிழமை ஆரம்பித்து 31 நாட்களின் பின்னர் ஒரு ஞாயிற்றுக்கிழமை முடிவடையும். தமிழ் நாட்காட்டியின் படி வைகாசி மாதம் மே 15, வெள்ளிக்கிழமை இல் தொடங்கி ஜூன் 14 ஞாயிற்றுக்கிழமை இல் முடிவடையும்.  

## சிறப்பு நாட்கள்
- மே 8 - சித்திரா பௌர்ணமி
- மே 28 - சேக்கிழார் குருபூசை

## நிகழ்வுகள்

## இறப்புகள்

---
# கால அட்டவணை (செயற்திட்ட மேலாண்மை)

**கால அட்டவணை** என்பது ஒரு திட்டத்தின் பணிகள் எந்த எந்த காலப்பகுதிகளில் நடைபெறவேண்டும் என்றும், யார் ஈடுபடவேண்டும், எவ்வளவு வளம் ஒதுக்கப்படவேண்டும் என்றும் வரையறை செய்து தயாரிக்கப்படும் அட்டவணை ஆகும். எப்போது பணிகள் தொடங்கப்படவேண்டும், எவை ஒருங்கே செய்யப்படக்கூடிவை, எவை வேறு முடிவுகளை சார்ந்திருக்கின்றன (dependencies), முக்கிய மைல்கல்கள், முடிவு திகதி போன்றவை கால அட்வணையில் குறிக்கப்படும்.  

ஒரு எளிமையான முறை Gantt Chart ஆகும். Critical Path Method, Performance Evaluation and Review Technique அகியவை பெரிய திட்டங்களுக்கு கூடிய பலன் தரக்கூடியவை.
# சந்திப்பு


**சந்திப்பு** அல்லது கூட்டம் என்பது இரண்டு அல்லது அதுக்கு மேற்பட்ட நபர்கள் முன்னேற்பாட்டின் படி ஒரு நோக்குக்காக கூடிவதாகும். நேரடியாக, அல்லது தொலைபேசி அல்லது இணையம் ஊடாகவோ சந்திப்பு நிகழலாம்.  

## சந்திப்பு வகைகள்
- திட்டமிடல்/ஒருங்கிணைப்பு
- தகவல் பரிமாற்றம்
- முடிவு செய்தல்
- சிக்கல் தீர்வு
- அணி உருவாக்கம்
- வெற்றிகளைக் கொண்டாடுதல்
- ஆதரவு/commitment திரட்டல்

## சந்திப்பு செயல்முறை
பொதுவாக சந்திக்க முன் கூட்டத்தைக் கூட்டுபவர் அதன் நோக்கத்தை மைய்யப்படுத்தி ஒரு நிகழ்ச்சி நிரலை தயாரிப்பார். அவர் கூட்டம் நடக்கும் இடம் அல்லது முறை, திகதி, நேரம் ஆகியவற்றை குறிப்பிட்டு தேவைப்படும் நபர்களுக்கு ஒரு அழைப்பு அனுப்புவார். எல்லோராலும் அல்லது அனேகரால் சந்திக்க முடிந்தால் கூட்டம் சொன்ன படி நடைபெறும். கூட்டத்தை ஒருவர் நெறிப்படுத்துவார். கூட்டத்தில் அசப்பட்ட விடயங்கள் பற்றி குறிப்புகள் (Minutes) எடுக்கப்படும். கூட்டம் நிறைவேறி சில நாட்களுக்குள் Minutes வெளியிடப்படும்.
# ஜூன் 2009


**ஜூன் 2009**, 2009 ஆம் ஆண்டின் ஆறாவது மாதமாகும். இம்மாதம் ஒரு திங்கட்கிழமை ஆரம்பித்து 30 நாட்களின் பின்னர் ஒரு செவ்வாய்க்கிழமை முடிவடையும். தமிழ் நாட்காட்டியின் படி ஆனி மாதம் ஜூன் 15, திங்கட்கிழமை இல் தொடங்கி ஜூலை 16 வியாழக்கிழமை இல் முடிவடையும்.  

## சிறப்பு நாட்கள்
- ஜூன் 5 - வைகாசி விசாகம்
- ஜூன் 9 - திருஞானசம்பந்தமூர்த்தி நாயனார் குருபூசை
- ஜூன் 26 - ரொறன்ரோ ஆதிபராசக்தி கோவில் உற்சவாரம்பம்
- ஜூன் 26 - ரொறன்ரோ சிவா - விஷ்ணு கோவில் உற்சவாரம்பம்
- ஜூன் 26 - நவாலி அட்டகிரி கந்தசுவாமி கொடியேற்றம்
- ஜூன் 26 - வரணி சாவிலிப்பிட்டி கந்தசுவாமி கொடியேற்றம்
- ஜூன் 27 - மாணிக்கவாசகர் குருபூசை

## நிகழ்வுகள்

## இறப்புகள்

---
# ஜூலை 2009


**ஜூலை 2009**, 2009 ஆம் ஆண்டின் ஏழாவது மாதமாகும். இம்மாதம் ஒரு புதன்கிழமை ஆரம்பித்து 31 நாட்களின் பின்னர் ஒரு வெள்ளிக்கிழமை முடிவடையும். தமிழ் நாட்காட்டியின் படி ஆடி மாதம் ஜூலை 17, வெள்ளிக்கிழமை தொடங்கி ஆகஸ்ட் 16 ஞாயிற்றுக்கிழமை இல் முடிவடையும்.  

## சிறப்பு நாட்கள்
- ஜூலை 21 - ஆடி அமாவாசை
- ஜூலை 25 - ஆடிப் பூரம்
- ஜூலை 31 - வரலட்சுமி விரதம்

## நிகழ்வுகள்

## இறப்புகள்

---
# ஆகஸ்ட் 2009



*'ஆகஸ்ட் 2009* ஒரு சனிக்கிழமையில் ஆரம்பித்து 31 நாட்களின் பின்னர் ஒரு திங்கட்கிழமையில் முடிவடைந்தது. தமிழ் நாட்காட்டியின் படி ஆவணி மாதம் ஆகஸ்ட் 17, திங்கட்கிழமை தொடங்கி செப்டம்பர் 16 புதன்கிழமை முடிவடைந்தது.  

## சிறப்பு நாட்கள்
- ஆகஸ்ட் 23 - விநாயகர் சதுர்த்தி
- ஆகஸ்ட் 30 - ஆவணி மூலம்

## நிகழ்வுகள்

## இறப்புகள்
# செப்டம்பர் 2009


**செப்டம்பர் 2009**, 2009 ஆம் ஆண்டின் ஒன்பதாவது மாதமாகும். இம்மாதம் ஒரு செவ்வாய்க்கிழமை ஆரம்பித்து 30 நாட்களின் பின்னர் ஒரு புதன்கிழமை முடிவடையும். தமிழ் நாட்காட்டியின் படி புரட்டாதி மாதம் செப்டம்பர் 17, வியாழக்கிழமை தொடங்கி அக்டோபர் 16 வெள்ளிக்கிழமை முடிவடையும்.  

## சிறப்பு நாட்கள்
- செப்டம்பர் 2 - ஓணம்
- செப்டம்பர் 9 - மகா பரணி
- செப்டம்பர் 11 - கிருஷ்ண ஜெயந்தி
- செப்டம்பர் 19 - நவராத்திரி ஆரம்பம்
- செப்டம்பர் 19 - புரட்டாசிச் சனி (1வது)
- செப்டம்பர் 28 - விஜயதசமி

## நிகழ்வுகள்

## இறப்புகள்

---
# அக்டோபர் 2009



**அக்டோபர் 2009**, 2009 ஆம் ஆண்டின் பத்தாவது மாதமாகும். இம்மாதம் ஒரு வியாழக்கிழமை ஆரம்பித்து 31 நாட்களின் பின்னர் ஒரு சனிக்கிழமை முடிவடையும். தமிழ் நாட்காட்டியின் படி ஐப்பசி மாதம் அக்டோபர் 17, சனிக்கிழமை தொடங்கி நவம்பர் 16 திங்கட்கிழமை முடிவடையும்.  

## சிறப்பு நாட்கள்
- அக்டோபர் 17 - புரட்டாசிச் சனி (கடைசி)
- அக்டோபர் 17 - தீபாவளி
- அக்டோபர் 19 - கந்தசஷ்டி ஆரம்பம்
- அக்டோபர் 24 - கந்தசஷ்டி முடிவு

## நிகழ்வுகள்

## இறப்புகள்
# நவம்பர் 2009


**நவம்பர் 2009**, 2009 ஆம் ஆண்டின் பதினோராவது மாதமாகும். இம்மாதம் ஒரு ஞாயிற்றுக்கிழமை ஆரம்பித்து 30 நாட்களின் பின்னர் ஒரு திங்கட்கிழமை முடிவடையும். தமிழ் நாட்காட்டியின் படி கார்த்திகை மாதம் நவம்பர் 17, செவ்வாய்க்கிழமை தொடங்கி டிசம்பர் 15 செவ்வாய்க்கிழமை முடிவடையும்.  

## சிறப்பு நாட்கள்
- நவம்பர் 2 - பூரணை
- நவம்பர் 16 - அமாவாசை

## நிகழ்வுகள்

## இறப்புகள்

---

br:2009#Du
# டிசம்பர் 2009


**டிசம்பர் 2009**, 2009 ஆம் ஆண்டின் பன்னிரண்டாவது கடைசி மாதமாகும். இம்மாதம் ஒரு செவ்வாய்க்கிழமை ஆரம்பித்து 31 நாட்களின் பின்னர் ஒரு வியாழக்கிழமை முடிவடையும். தமிழ் நாட்காட்டியின் படி மார்கழி மாதம் டிசம்பர் 16, புதன்கிழமை தொடங்கும்.  

## சிறப்பு நாட்கள்
- டிசம்பர் 1 - கார்த்திகை தீபம்
- டிசம்பர் 23 - திருவெம்பாவை (ஆரம்பம்)
- டிசம்பர் 2 - பூரணை
- டிசம்பர் 16 - அமாவாசை
- டிசம்பர் 28 - வைகுண்ட ஏகாதசி
- டிசம்பர் 31 - பூரணை

## நிகழ்வுகள்

## இறப்புகள்

---
# உலகத்தமிழ் நூலக அறக்கட்டளை

**உலகத்தமிழ் நூலக அறக்கட்டளை** என்பது சென்னை தியாகராயநகரில் இயங்கும் ஒரு நூலக அமைப்பாகும். இதன் நிறுவனராகவும் தலைவராகவும் உள்ளவர் முனைவர் தமிழப்பனார்.  

## நோக்கங்கள்
1. தமிழ் தோன்றிய காலந்தொட்டு இன்றுவரை வந்துள்ள, இனி எதிர் காலத்தில் வெளிவர இருக்கும் தமிழ் நூல்கள், வார, திங்கள் இதழ்களையும் ஒலைச்சுவடிப் பொத்தகம் முதற்கொண்டு இன்றைய தாள் புத்தகம், ஒலி, ஒளி இழைகள், நுண்படச்சுருள், எதிர்காலக் கணிப்பொறித் தட்டமைப்பு நூல்கள் மற்றும் இவை போன்ற தொடர்பானவற்றையும் திரட்டிப் பாதுகாத்தல்.  

2. தமிழ் நூல்களை மட்டுமின்றி தமிழைப் பற்றி, தமிழரைப் பற்றி, வெளிவந்துள்ள பிறமொழி நூல்களையும் ஒன்று திரட்டுதல்.  

3. தமிழர்கள்] எழுதிய பிறமொழி நூல்களையும் தொகுத்து வைத்தல்.  

4. முழுமையான அளவில் தமிழ் நூல்கள் அனைத்தும் உள்ள ஒரு நூலகத்தை உருவாக்குதல்.  

5. தமிழறிஞர்களின் நூல்களை அவர்கள் இருக்கும் போதோ, இறந்த பிறகோ, இலவசமாகவோ, பொருள் கொடுத்தோ வாங்கிப் பாதுகாத்தல்.  

6. தமிழ் அறிஞர்களை அவர்கள் உயிருடன் வாழுங்காலத்திலேயே அணுகி அவரது மறைவிற்குப் பின்னர் அவரது சொந்த நூலகத்தை அறக்கட்டளை நூலகத்துடன் இணைத்துக் கொள்ள, தேவையான நடவடிக்கைகளை மேற்கொள்ளுதல்.  

7. சில தனிப்பட்ட நூலகங்கள் யாருக்கும் பயனின்றி மூடப்பட்டுக் கிடக்கின்றன. அவற்றை அறக்கட்டளை தன் உலகத்தமிழ் நூலகத்துடன் இணைத்துக் கொள்ள முயற்சி மேற்கொள்ளுதல்.  

8. வீட்டுக்கொரு நூலகம் என்பது போல தமிழ்நாட்டுகொரு நூலகம், தமிழ் மொழிக்கு ஒரு தலைமையான நூலகமாக உலகத் தமிழ் நூலகம் அமையும்.  

9. உலகமெங்கிலுமுள்ள நூலாசிரியர்கள் தங்கள் நூல்களையும், தங்களிடமுள்ள நூல்களையும் உலகத்தமிழ் நூலக அறக்கட்டளைக்கு வழங்கினால், அவற்றைப் பாதுகாத்துப் பயன்படுத்துதல்.  

10. தமிழ்நூலகங்களை அமைக்க விரும்பும் பிற அமைப்புகளுக்கு அறிவுரை வழங்குதல்.  

11. தமிழ் நூலகங்களை அமைத்துச் சிறப்பாகப் பணியாற்றுவோரை அல்லது நிறுவனங்களைப் பாராட்டிச் சிறப்பித்தல் - ஊக்குவித்தல்.  

12. தமிழ்மொழி வளர்ச்சி, தமிழ் இலக்கண, இலக்கிய வளர்ச்சி ஆகியவ்ற்றிற்குப் பாடுபடுதல்.  

13. வருவாய் நோக்கமின்றி அரிய நூல்கள், அறிவியல் நூல்களைப் பதிப்பித்தல், பரப்புதல், விற்பனை செய்தல்.  

14. அதேபோல் தமிழறிஞர்களின் பழைய / புதிய நூல்களைப் பிழையறப் பதிப்பித்து வருவாய் நோக்கமின்றி விற்பனை செய்தல்.  

15. தமிழறிஞர்களைக் கொண்டு தமிழாய்வுக் கூட்டங்கள், கலந்துரையாடல்கள், மாநாடுகள், கருத்தரங்குகள் முதலியன நடத்துதல்.  

16. தகுதியுள்ள இலக்கிய/ அறிவியல் நூல்களுக்குப் பரிசுகள் வழங்குதல்.  

17. ஏழைத்தமிழ் எழுத்தாளர்களுக்கும் அவர் குடும்பத்தினருக்கும் ஏற்றவகையில் பொருளுதவி செய்தல்.  

18. தமிழறிஞர்களின் வளர்ச்சிக்கும், தமிழ்க்கல்வி வளர்ச்சிக்கும் தொண்டு செய்தல்.  

19. தகுதியுள்ள ஏழை மாணவர்களுக்குக் கல்வி உதவித் தொகை வழங்குதல்.  

20. மாணவர்களுக்கும், இளைஞர்களுக்கும் போட்டிகள் வைத்து, தமிழ், தமிழர் தொடர்பான கருத்துக்களைப் பரப்புதல்.  

21. தமிழ்த் தொண்டாற்றும் பிற அமைப்புகளுக்கு நன்கொடை வழங்கி ஊக்குவித்தல்.  

22. பிற மொழியாளர்களோடு தொடர்பு வைத்து, தமிழ்மொழி ஏற்றத்திற்காகப் பாடுபடுதல்.  

23. மைய, மாநில அரசுகள் பிற தமிழ் வளர்ச்சி நிறுவனங்கள் போன்றவற்றுடன் இணைந்து தமிழ்த் தொண்டு செய்தல்.  

24. தமிழுக்காக உயர் தனிச் செம்மொழி மையம் ஒன்றை நிறுவுதல்.  

25. தமிழின் சிறப்புக்களை இணையம் உள்ளிட்ட அனைத்து ஊடகங்கள் மூலமும் பரப்புதல்  

26. சாதி, சமய வேறுபாடின்றி குறுகிய அரசியல் நோக்கம், வருவாய் நோக்கம் எதுவுமின்றி மேற்கூறிய நோக்கங்களுக்காகவும், அவை சார்ந்த பிற பணிகளுக்காகவும், நாட்டிற்கும் மொழிக்குமான நல்லன அனைத்தும் செய்தல்.
# அரச கண்காட்சிக் கட்டிடம்



**அரச கண்காட்சிக் கட்டிடம்** (*Royal Exhibition Building*) என்பது ஆஸ்திரேலியாவின் மெல்பேர்ண் நகரில் 1880 ஆம் ஆண்டில் கட்டப்பட்ட கண்காட்சிக் கட்டிடம் ஆகும். இக்கட்டிடம் 2004 ஆம் ஆண்டில் உலக பாரம்பரியக் களமாக யுனெஸ்கோவினால் அறிவிக்கப்பட்டது. இது மெல்பேர்ணின் வர்த்தக மையப் பகுதியின் வட-கிழக்குப் பகுதியில் கார்ல்ட்டன் பூங்கா என்ற என்ற இடத்தில் உள்ளது. 1880 ஆம் ஆண்டில் மெல்பேர்ணில் நடந்த பன்னாட்டுக் கண்காட்சியை நடத்துவதற்காக இக்கட்டிடம் கட்டப்பட்டது. பின்னர் இக்கட்டிடத்தில் 1901 ஆம் ஆண்டில் ஆஸ்திரேலிய நாடாளுமன்றத்தின் முதலாவது அமர்வு இங்கு இடம்பெற்றது. 20ம் நூற்றாண்டு காலப்பகுதியில் இதன் சில சிறிய பகுதிகள் தீ, மற்றும் வேறு காரணங்களுக்காக சேதமாகின. ஆனாலும் இதன் முக்கியமான மையக் கட்டிடம் அழிவில் இருந்து காக்கப்பட்டது.  

1990களில் இக்ட்டிடம் மீளச் சீரமைக்கப்பட்டு, 2004 ஆம் ஆண்டில் யுனெஸ்கோவினால் ஆஸ்திரேலியாவின் முதலாவது உலக பாரம்பரியக் களமாக அங்கீகரிக்கப்பட்டது. 19ம் நூற்றாண்டில் கட்டப்பட்ட உலகக் கண்காட்சிக் கட்டிடங்களில் இன்றும் காணப்படும் கடைசிக் இதுவேயாகும். இது மெல்பேர்ண் அருங்காட்சியகத்திற்கு அருகே அமைந்துள்ளது. இன்று இங்கு பல்வேறு சிறியரக கண்காட்சிகள் மற்றும் சிறிய நிகழ்வுகள் இடம்பெறுகின்றன.  

## வரலாறு

, 1901 இல் கூடிய ஆஸ்திரேலிய நாடாளுமன்றம்]]  

றோயல் கண்காட்சியகம் "ஜோசப் றீட்" என்பவரால் வடிவமைக்கப்பட்டது. இவரே பின்னர் மெல்பேர்ண் நகர மண்டபம், விக்டோரியா மாநில நூலகம் ஆகியவற்றையும் வடிவமைத்தவர் ஆவார். அக்டோபர் 1, 1880 முதல் ஏப்ரல் 30, 1881 வரை இடம்பெற்ற உலகக் கண்காட்சியை நடத்துவதற்கு ஏதுவாக இம்மாளிகை கட்டப்பட்டது. 12,000 சதுர மீட்டர்கள் பரப்பளவுள்ள மண்டபம், மற்றும் பல தற்காலிக இணைப்புகள் ஆகியவற்றை இக்கட்டிடம் கொண்டிருந்தது.  

### 1880-1901
1880 இல் உலகக் கண்காட்சி இடம்பெற்ற பின்னர், 1888 ஆம் ஆண்டில் ஆஸ்திரேலியாவில் ஐரோப்பியர்கள் குடியேறிய நூற்றாண்டு நினைவுக் கண்காட்சி இங்கு இடம்பெற்றது. இவற்றைவிட பொதுநலவாய ஆஸ்திரேலிய ஜனவரி 2001 இல் அமைக்கப்பட்டதன் பின்னர் அமைக்கப்பட்ட ஆஸ்திரேலிய நாடாளுமன்றத்தின் அதிகாரபூர்வமான முதலாவது அமர்வு 9 மே 1901 இல் இங்கு இடம்பெற்றது.  

### 1901-1970'கள்
இதன் பின்னர் இக்கட்டிடத்தில் பல நிகழ்வுகள் இடம்பெற்றன. இதில் குறிப்பிடத்தக்கது, 1956 ஆம் ஆண்டில் இடம்பெற்ற ஒலிம்பிக் போட்டிகள் ஆகும். கூடைப்பந்தாட்டம், பாரம்தூக்குதல், மற்போர் ஆகிய போட்டிகள் இங்கு இடம்பெற்றன. 1950களில் மெல்பேர்ண் நகரின் ஏனைய கட்டிடங்களைப் போலவே இக்கட்டிடமும் அரச அலுவலகங்களுக்கு ஒதுக்கப்படலாயிற்று. இக்கட்டிடத்தில் ஒரு பகுதியில் இயங்கிவந்த மெல்பேர்ண் மீன்காட்சியகம் 1953 ஆம் ஆண்டில் தீக்கிரையானது. 1979 ஆம் ஆண்டில் கட்டிடத்தின் பெரிய மண்டபம் அழிக்கப்பட்டது. இதனையடுத்து பொதுமக்களின் பலத்த எதிர்ப்பை அடுத்து இக்கட்டிடம் மேலும் அழிக்கப்படாமல் காக்கப்பட்டது.  

### 1980'கள்-இன்றுவரை
1984 ஆம் ஆண்டில் இரண்டாம் எலிசபெத் மகாராணி இங்கு பயணம் மேற்கொண்டிருந்த போது இக்கட்டிடத்திற்கு "றோயல்" (அரச) என்ற அந்தஸ்தை வழங்கினார். இதனையடுத்து 1985 ஆம் ஆண்டின் இறுதியில் இக்கட்டிடத்தின் உட்பகுதிகளை மீளமைக்கும் படி பலர் குரல் கொடுக்க ஆரம்பித்தனர் . அதன் பின்னர் 1998 ஆம் ஆண்டிற்குள் இக்கட்டிடம் ஓரளவு மீள உருவாக்கப்பட்டது. 2004 ஆம் ஆண்டில் இக்கட்டிடமும் அதனைச் சூழவுள்ள கார்ல்ட்டன் பூங்காவும் யுனெஸ்கோவினால் உலக பாரம்பரியக் களமாக அறிவிக்கப்பட்டது.
# முகமது இக்பால்


சர் **முகமது இக்பால்** (*Muhammad Iqbal*, உருது: محمد اقبال; நவம்பர் 9, 1877 ஏப்ரல் 21, 1938) என்பவர் பிரித்தானிய இந்தியாவின் முஸ்லிம் கவிஞரும், இஸ்லாமிய மெய்யியலாளரும், அரசியல்வாதியும் ஆவார். உருது, அரபு, மற்றும் பாரசீக மொழிகளில் இவர் எழுதிய கவிதைகள் தற்காலத்தின் பெரும் இலக்கியப் படைப்புகளாகக் கருதப்படுகின்றன. பிரித்தானிய இந்தியாவில் முஸ்லிம்களுக்கெனத் தனிநாடு கோரிய இவரது தூரநோக்கு பாகிஸ்தான் என்ற நாட்டைப் பின்னர் உருவாக்குவதற்கு ஊக்கமூட்டியது.  

## வாழ்க்கைக் குறிப்பு
விலை மதிக்க முடியாத படைப்புகளுக்கு சொந்தக்காரராக விளங்கிய அல்லாமா இக்பால் 1873 பிப்ரவரி 22 இல் பிறந்தார். பள்ளிப் பருவத்திலேயே எழுதுவதில் ஆர்வம் மிகுந்தவராக விளங்கியவர்.  

மௌலானா அபுல் அலா மௌதுதியின் சந்திப்பு அல்லாமா இக்பாலின் சிந்தனையில் மிகப் பெரிய தாக்கத்தை ஏற்படுத்தியது. அதன் பின்னர் அவரது கவிதைப் பயணம் ஆன்மிக வெளிச்சம் மிகுந்த பாதையில் அமைந்தது. மாணவப் பருவத்திலேயே மிகவும் திறமையாகத் திகழ்ந்த இக்பால் இங்கிலாந்தில் சட்டம் பயிலும் மாணவராக இருந்தபோதும் கூட தனது எழுத்துப் பணியினைத் தொடர்ந்தார்.  

இங்கிலாந்திலும், ஜெர்மனியிலும் தனது படிப்பை முடித்துக் கொண்ட இக்பால் சட்டத்துறையில் தொழிலை ஆரம்பித்தார். ஆனாலும் அரசியல், பொருளாதாரம், வரலாறு, மெய்யியல், மற்றும் சமயம் ஆகிய துறைகளிலேயே அவர் நிறைய எழுதினார்.  

இக்பால் அவர்களால் எழுதப்பட்ட "சாரே ஜகான் சே அச்சா, இந்துஸ்தான் ஹமாரா ஹமாரா" என்று தொடங்கும் பாடல் 1947 ஆகஸ்ட்டில் ஆங்கிலேயர் விரட்டியடிக்கப்பட்டு இந்தியாவின் நாடாளுமன்றத்தில் முதன்முதலாக ஒலித்தது. மறைந்த நேரு அவர்களால் அதிகம் கையாளப்பட்ட பாடலும் இதுவாகும்.
# கிள்ளியூர் சட்டமன்றத் தொகுதி


**கிள்ளியூர் சட்டமன்றத் தொகுதி** (*Killiyoor Assembly constituency*) என்பது தமிழ்நாட்டிலுள்ள 234 சட்டமன்றத் தொகுதிகளில் ஒன்றாகும்.  

இந்தத் தொகுதி கன்னியாகுமரி மாவட்டத்தின் ஒரு சட்டமன்றத் தொகுதியாகும்.  

## தொகுதியில் அடங்கியுள்ள பகுதிகள்
- விளவன்கோடு தாலுகா (பகுதி)
- கொல்லங்கோடு நகராட்சி

குளப்புரம், மெதுகும்மல், கொல்லன்கோடு, ஏழுதேசம், ஆறுதேசம், பைங்குளம், கீழ்குளம், கிள்ளியூர், பாலூர் மற்றும் மிடாலம் கிராமங்கள்.  

புதுக்கடை (பேரூராட்சி), கொல்லங்கோடு (பேரூராட்சி), ஏழுதேசம் (பேரூராட்சி), கீழ்குளம் (பேரூராட்சி), கிள்ளியூர் (பேரூராட்சி), கருங்கல் (பேரூராட்சி) மற்றும் பாலப்பள்ளம் (பேரூராட்சி).  

## வாக்காளர் எண்ணிக்கை
ஏப்ரல் 29, 2016 அன்று *தலைமை தேர்தல் அதிகாரி, தமிழ்நாடு* வெளியிட்ட பட்டியலின்படி,  
| ஆண்கள் | பெண்கள் | மூன்றாம் பாலினத்தவர் | மொத்தம் |  |
| --- | --- | --- | --- | --- |
| 1,25,491 | 1,25,153 | 18 | 2,50,662 | } |

## வென்றவர்கள்
### திருவாங்கூர் கொச்சி சட்டமன்றம்
| 1952 | பொன்னப்ப நாடார் | தமிழ்நாடு காங்கிரஸ் |  |
| --- | --- | --- | --- |
| 1954 | பொன்னப்ப நாடார் | தமிழ்நாடு காங்கிரஸ் | } |
---
### சென்னை மாகாண சட்டசபை
| 1957 | ஏ. நேசமணி | இந்திய தேசிய காங்கிரசு |
| --- | --- | --- |
| 1962 | பொன்னப்ப நாடார் | இந்திய தேசிய காங்கிரசு |
| 1967 | வில்லியம் | இந்திய தேசிய காங்கிரசு |
---
### தமிழ்நாடு சட்டமன்றம்
| ஆண்டு | வெற்றி பெற்றவர் | கட்சி | வாக்குகள் | விழுக்காடு | 2ம் இடம் பிடித்தவர் | கட்சி | வாக்குகள் | விழுக்காடு |
| --- | --- | --- | --- | --- | --- | --- | --- | --- |
| 1971 | என். டென்னிஸ் | காங்கிரசு அ. | 34,573 | 60.84 | செல்வராஜ் | திமுக | 20541 | 36.15 |
| 1977 | பொன். விஜயராகவன் | ஜனதா கட்சி | 34,237 | 79 | கே.தங்கராஜ் | இதேகா | 8,309 | 19 |
| 1980 | பொன். விஜயராகவன் | ஜனதா கட்சி (ஜே.பி) | 31,521 | 54 | ரசல் ராஜ் | திமுக | 16,691 | 28 |
| 1984 | டி. குமாரதாஸ் | ஜனதா கட்சி | 36,944 | 56 | பவுலைய்யா | இதேகா | 25,458 | 39 |
| 1989 | பொன். விஜயராகவன் | சுயேட்சை | 30,127 | 39 | ஜெயராஜ் .ஏ | திமுக | 20,296 | 26 |
| 1991 | டி. குமாரதாஸ் | ஜனதா தளம் | 26,818 | 33 | பொன். ராபர்ட் சிங் | இதேகா | 25,650 | 32 |
| 1996 | டி. குமாரதாஸ் | தமாகா | 33,227 | 40 | சாந்தகுமார் .சி | பாஜக | 22,810 | 27 |
| 2001 | டி. குமாரதாஸ் | தமாகா | 40,075 | 49 | சாந்தகுமார் .சி | பாஜக | 26,315 | 32 |
| 2006 | எசு. ஜான் ஜேகப் | இதேகா | 51,016 | 55 | சந்திர குமார் | பாஜக | 24,411 | 26 |
| 2011 | எசு. ஜான் ஜேகப் | இதேகா | 56,932 | 41.69 | சந்திர குமார் | பாஜக | 32,446 | 23.76 |
| 2016 | செ. ராஜேஷ் குமார் | இதேகா | 77,356 | 50.85 | பொன். விஜயராகவன் | பாஜக | 31,061 | 20.42 |
| 2021 | செ. ராஜேஷ் குமார் | இதேகா | 101,541 | 59.76 | ஜூட் தேவ் | தமாகா | 46,141 | 27.15 |

## தேர்தல் முடிவுகள்

### 2021

### 2016

### 2011

### 2006

### 2001

### 1996

### 1991

### 1989

### 1984

### 1980

### 1977

### 1971

### 1967

### 1962

### 1957
# நோவா வெப்ஸ்டர்



**நோவா வெப்ஸ்டர்** (*Noah Webster*, 16 அக்டோபர் 1758 – 28 மே 1843) அமெரிக்க ஆங்கில சொல்லிலக்கணத்திற்கும் எழுத்திலக்கணத்திற்கும் காரணியானவர். இவர் பள்ளிப் புத்தகங்களை எழுதினார். அமெரிக்கர்கள் கட்டாயம் அமெரிக்க புத்தகங்களையே கற்க வேண்டும் என்பது இவரது எண்ணம்.  

1783 இல் முதல் அமெரிக்க ஆங்கில சொல்லிலக்கணப் புத்தகத்தையும் வெளியிட்டவரும் இவரேயாவர்.  

அவரது மொழி சீர்த்திருத்தமைப்பில் அமைந்த ஆங்கில ஒலிப்பு முறைகளும் சொல்லிலக்கணமுமே இன்றைய அமெரிக்க ஆங்கிலமாக திகழ்கின்றது.  

1828 இல் முதல் அமெரிக்க ஆங்கில அகராதியான வெஸ்டரின் அகராதியை வெளியிட்டவரும் இவரே ஆவார். பிரித்தானிய ஆங்கில சொல்லிலக்கண விதி முறைகள் மிகவும் சிக்கலானவை என்பது நோவா வெப்ஸ்டர் கருத்து. அதனால் அவர் அமெரிக்க சொல்லிலக்கணப்படியே அமெரிக்க ஆங்கில பதிப்புக்கள் அமையவேண்டும் என எண்ணியதுடன் அதனை நடைமுறையில் செயல்படுத்தியவருமாவர்.
# கே. ஆர். ராமசாமி


**கே. ஆர். ராமசாமி** (ஏப்ரல் 14, 1914 - ஆகத்து 5, 1971) தமிழ் நாடக மற்றும் திரைப்பட நடிகரும், பாடகரும் ஆவார். *நடிப்பிசைப் புலவர்* என்றழைக்கப்பட்டவர். 1935 முதல் 1969 வரை திரைப்படங்களில் நடித்தவர். கதாநாயகனாகப் பல படங்களில் நடித்திருக்கிறார். அறிஞர் அண்ணாவின் வேலைக்காரி திரைப்படம் இவருக்குப் பெரும் புகழைத் தேடித் தந்தது.  

## வாழ்க்கைச் சுருக்கம்
தமிழ்நாடு கும்பகோணத்தைப் பிறப்பிடமாகக் கொண்ட ராமசாமியின் கலை வாழ்க்கை மதுரை ஒரிஜினல் பாய்ஸ் கம்பனியில் ஆரம்பமானது. தனது ஆறாவது வயதிலேயே நாடக மேடையில் ஏறினார். தனது பதின்மூன்றாவது வயதில் டி. கே. எஸ். சகோதரர்களின் ஸ்ரீ பால சண்முகானந்த சபையில் இணைந்து கொண்டார். எட்டாண்டு காலம் இதே கம்பனியில் பணியாற்றினார். அப்போது *மேனகா* என்ற தங்களது நாடகத்தை டி.கே.எஸ் சகோதரர்கள் மேனகா என்ற அதே பெயரில் திரைப்படமாக எடுத்தார்கள். 1935 ஆம் ஆண்டில் வெளிவந்த இந்தப் படத்தில் பைத்தியக்காரனாக கே.ஆர்.ராமசாமி நடித்தார். இதுவே இவரது முதலாவது படமும் தமிழில் வெளிவந்த முதலாவது சமூகப்படமும் ஆகும்.  

இதன் பின்னர் சண்முகம் சகோதரர்களின் குமாஸ்தாவின் பெண் (1941) படத்தில் "சினிமா இயக்குநர் வி.பி.வார்" என்ற நகைச்சுவை வேடத்தில் நடித்தார். ராமசாமியை முதன் முதலாகக் கதாநாயகனாக்கியது பூம்பாவை (1944). இவருடன் யூ. ஆர். ஜீவரத்தினம் இணைந்து நடித்தார்.  

கலைவாணர் என்.எஸ்.கிருஷ்ணனின் என்.எஸ்.கே நாடகக் குழுவில் இணைந்தார். என்.எஸ்.கிருஷ்ணன் சிறை செல்ல நேர்ந்த பிறகு, அவரது நாடக சபையில் இருந்து விலகி கலைவாணர் பெயரிலேயே கிருஷ்ணன் நாடக சபாவை ஜூலை 17, 1946 இல் தொடங்கினார். திராவிட இயக்கத்தோடு, குறிப்பாக அறிஞர் அண்ணாவோடு மிகுந்த ஈடுபாடு கொண்டிருந்தார். சொந்தத்தில் ராமசாமி நாடகக் குழுவைத் தொடங்கியதும், இக்குழுவிற்காகவே அண்ணா வேலைக்காரி, ஓர் இரவு ஆகிய நாடகங்களை எழுதிக் கொடுத்தார்.  

தெய்வ நீதி (1947), கங்கணம் (1947), பில்ஹணா ஆகிய படங்களில் நடித்தார். கிருஷ்ண பக்தியில் துணை நடிகராக நடித்தார்.  

ராமசாமிக்கு பெரும்புகழைத் தேடித்தந்த படம் வேலைக்காரி. இது 1949 இல் வெளிவந்தது. இதனைத்தொடர்ந்து 1950 இல் விஜயகுமாரியில் டி. ஆர். ராஜகுமாரியுடன் சேர்ந்து நடித்தார். அண்ணாவின் ஓர் இரவு (1951) திரைப்படமும் இவருக்குப் புகழைத் தேடித்தந்தது.  

எதையும் தாங்கும் இதயம் திரைப்படத்தில் எஸ். ஜானகியுடன் இணைந்து *உள்ளம் தேடாதே என்று சொல்லுதே* என்ற பிரபலமான பாடலைப் பாடினார்.  

## பிற்காலம்
பின்னாட்களில் நாடோடி (1966), அரச கட்டளை (1967), நம் நாடு (1969) போன்ற படங்களில் கௌரவ நடிகராக ராமசாமி நடித்தார். திரையுலகில் பல துறைகளிலும் தன்னை நிலை நிறுத்திப் புகழ்பெற்ற கே. ஆர். ராமசாமி ஆகஸ்ட் 1971 இல் மறைந்தார்.  

## நடித்த திரைப்படங்களின் பட்டியல்
1. பூம்பாவை (1944)
1. தெய்வ நீதி (1947)
1. கங்கணம் (1947)
1. கிருஷ்ண பக்தி (1949)
1. வேலைக்காரி (1949)
1. விஜயகுமாரி (1950)
1. காஞ்சனா (1952)
1. துளி விசம் (1954)
1. சுகம் எங்கே (1954)
1. சொர்க்க வாசல் (1954)
1. மேனகா (1955)
1. நீதிபதி (1955)
1. சதாரம் (1956)
1. அவன் அமரன் (1958)
1. கன்னியின் சபதம் (1958)
1. தலை கொடுத்தான் தம்பி (1959)
1. செந்தாமரை (1962)
1. எதையும் தாங்கும் இதயம் (1962)

- வானொலி மஞ்சரி, ஜனவரி 1999, கொழும்பு
- பேசும்படம், மார்ச் 1949, சென்னை
- பேசும்படம், மே 51, சென்னை
- திராவிட இயக்கத் தூண்கள் (1999), க. திருநாவுக்கரசு, நக்கீரன் பதிப்பகம்

## வெளியிணைப்புகள்
- *The man who started the trend*
# ஒசே ரிசால்


**ஒசே புரட்டாசியோ ரிசால்** (*José P. Rizal*, ஜூன் 19, 1861 - டிசம்பர் 30, 1896) என்பவர் பிலிப்பைன்சின் ஒரு தேசியவாதியும் எழுத்தாளரும் ஆவார். ஸ்பானிய குடியேற்ற ஆட்சிக் காலத்தில் பிலிப்பைன்சில் சீர்திருத்தங்களுக்காகக் குரல் கொடுத்தவர். ரிசால் 1896 ஆம் ஆண்டில் மரணதண்டனைக்கு உட்படுத்தப்பட்ட பின்னர் இவர் பிலிப்பைன்சின் விடுதலை வீரராகக் கணிக்கப்பட்டு இவர் இறந்த நாளை *ரிசால் நாள்* என்ற பெயரில் விடுதலை நாளாக பிலிப்பைன்சில் நினைவுகூரப்பட்டு வருகிறது.  

பிலிப்பைன்சின் லகூனா மாகாணத்தில் கலாம்பா என்ற இடத்தில் பிறந்தவர் ரிசால். ரிசால் மணிலா பல்கலைக்கழகத்தில் பட்டப்படிப்பை முடித்தபின்னர் மருத்துவத் துறையில் பயில சாந்தோ தொமஸ் பல்கலைக்கழகத்தில் சேர்ந்தார். அதன் பின்னர் மாட்ரிட் பல்கலைக்கழகத்திலும், பின்னர் பாரிஸ் பல்கலைக்கழகத்திலும் மருத்துவத்தில் பின்பட்டப்படிப்பை மேற்கொண்டார். ஐரோப்பிய, மற்றும் ஜப்பானிய, அரபு, சமஸ்கிருதம் உட்பட 10 மொழிகளில் இவர் புலமை பெற்றிருந்தார்.. இரண்டு புதின நாவல்களையும் எழுதினார்.  

பிலிப்பைன்ஸ் முன்னணி என்ற பெயரில் ஒரு அமைப்பை ஆரம்பித்து அரசியலிலும் இவர் ஈடுபட்டார். இவ்வரசியல் இயக்கமே பின்னர் ஸ்பானியர்களுக்கு எதிராக ஆயுதக் கிளர்ச்சியில் ஈடுபட்ட கட்டிபுனான் என்ற பெயரில் ஆரம்பிக்கப்பட்ட விடுதலை இயக்கம் தோற்றுவிக்கக் காரணமாயிருந்தது. தீவிரவாதிகளுடன் தொடர்புகளை கொண்டிருந்ததாகக் குற்றம் சாட்டப்பட்டு 1896 ஆம் ஆண்டில் கியூபா செல்லும் வழியில் பார்சிலோனா நகரில் வைத்துக் கைது செய்யப்பட்டு மணிலாவுக்குத் திருப்பி அனுப்பப்பட்டார். அங்கு நீதிமன்ற விசாரணைக்குட்படுத்தப்பட்டு மரணதண்டனை விதிக்கப்பட்டார். 1896 ஆம் ஆண்டு டிசம்பர் 30 ஆம் நாள் சுட்டுக் கொல்லப்பட்டார்.
# அவாமி லீக்



**அவாமி லீக்** (*Awami League*, வங்காள மொழி: বাংলাদেশ আওয়ামী লীগ, மக்கள் முன்னணி) என்பது வங்காள தேசத்தின் ஒரு சமயச்சார்பற்ற முன்னணி அரசியல் கட்சி. 1971 இல் வங்காளதேசம் உருவாவதற்கு இக்கட்சி பெரிதும் உழைத்தது. 1984 ஆம் ஆண்டில் இருந்து ஷேக் ஹசீனா இக்கட்சியின் தலைவராகப் பணியாற்றுகிறார். இவர் வங்கத் தந்தை என அழைக்கப்படும் ஷேக் முஜிபுர் ரகுமானின் புதல்வி. 1971, டிசம்பர் 16 ஆம் நாளில் வங்காள தேசம் உருவாகிய நாளில் இருந்து அவாமி லீக் இரண்டு தடவைகள் (மொத்தம் எட்டாண்டுகள்) ஆட்சியில் இருந்தது. 2001 ஆம் ஆண்டு நாடாளுமன்றத் தேர்தலில் 40.71 விழுக்காடு வாக்குகளை பெற்று மொத்தம் 300 தொகுதிகளில் 62 இல் மட்டுமே கைப்பற்றி வங்காள தேச தேசியக் கட்சியிடம் தோற்றுப் போனது.  

டிசம்பர் 29, 2008 இல் இடம்பெற்ற பொதுத் தேர்தல்களில் இக்கட்சி பதிவான 87 விழுக்காடு வாக்குகளில் 48 விழுக்காடு வாக்குகளைப் பெற்று 230 தொகுதிகளை கைப்பற்றி மீண்டும் ஆட்சியைப் பிடிக்கும் நிலையை எட்டியுள்ளது
# விமலா ராமன்



**விமலா ராமன்** தமிழ்த் திரைப்பட நடிகை ஆவார். கே. பாலச்சந்தர் இயக்கிய பொய் (2007) திரைப்படத்தில் கதாநாயகியாக அறிமுகமானார். இவர் அனைத்து தென்னிந்திய மொழித் திரைப்படங்களிலும், இந்தித் திரைப்படங்களிலும் நடித்து வருகிறார்.  

## வாழ்க்கைக் குறிப்பு
ஆஸ்திரேலியாவின் சிட்னி நகரில் தமிழ்க் குடும்பத்தில் பிறந்து வளர்ந்த விமலா, ஜெயலட்சுமி கந்தையாவிடம் முறைப்படி பரத நாட்டியம் பயின்று 2000வது ஆண்டில் அரங்கேறினார். கணினித்துறையில் பல்கலைக்கழகப் பட்டம் பெற்ற விமலா தரவுத்தள ஆய்வாளராகத் தொழிலாற்றுகிறார். 2006 ஆண்டில் இவர் ஆஸ்திரேலிய இந்திய அழகியாகத் தேர்ந்தெடுக்கப்பட்டார்  

## திரையுலகில்
2004 ஆம் ஆண்டில் இயக்குநர் கே. பாலச்சந்தரின் பொய் தமிழ்ப் படத்தின் மூலம் திரையுலகில் அறிமுகமான விமலா ராமன் 2007 ஆம் ஆண்டில் *டைம்* என்ற மலையாளப் படத்தில் சுரேஷ் கோபியுடன் நடித்து மலையாளத் திரைக்கு அறிமுகமானார். நஸ்ரானி என்ற மலையாளப் படத்தில் மம்மூட்டியுடனும், மோகன்லாலுடன் காலேஜ் குமரன் படத்திலும் நடித்தார். பொய் படத்திற்குப் பின்னர் ராமன் தேடிய சீதை என்ற தமிழ்த் திரைப்படத்தில் சேரனுடன் இணைந்து நடித்தார். டேம் 999 என்ற பன்னாட்டு ஆங்கிலத் திரைப்படத்தில் சோகன் ராய் இயக்கத்தில் நடித்தார்.  

## நடித்த திரைப்படங்கள்
| படம் | மொழி | இயக்குநர் | தயாரிப்பு | ஏனைய நடிகர்கள் | ஆண்டு |
| --- | --- | --- | --- | --- | --- |
| பொய் | *தமிழ்* | கே. பாலசந்தர் | பிரகாஷ் ராஜ் | உதய் கிரண் | 2007 |
| டைம் | *மலையாளம்* | ஷாஜி கைலாஸ் | பாக்யசித்ரா பில்ம்ஸ் | சுரேஷ் கோபி | 2007 |
| பிரணயகாலம் | *மலையாளம்* | உதயன் | ஏவிஏ பில்ம்ஸ் | அஜ்மல் அமீர் | 2007 |
| சூரியன் | *மலையாளம்* | வி.எம்.வினு | ஜெயராம் |  |  |
| நஸ்ராணி | *மலையாளம்* | ஜோஷி | எம். ராஜன் | மம்முட்டி |  |
| ரோமியோ | *மலையாளம்* | ராஜசேனன் | ராஃபி மெகார்ட்டின் | திலீப் |  |
| கல்கத்தா நியூஸ் | *மலையாளம்* | பிளெசி | தம்பி அந்தோனி | திலீப் |  |
| காலேஜ் குமரன் | *மலையாளம்* | மோகன்லால் |  |  |  |
| ராமன் தேடிய சீதை | *தமிழ்* | ஜகன்சி | ரஞ்சிதா | சேரன் | 2008 |
| டுவெண்டி:20 | *மலையாளம்* | மோகன்லால், மம்முட்டி | 2008 |  |  |
| *அபூர்வா* | மலையாளம் | 2009 |  |  |  |
| *எவரெய்னா எப்புடெய்னா* | தெலுங்கு | 2009 |  |  |  |
| கன்னடம் | 2010 |  |  |  |  |
| *சுக்களாந்தி அம்மை சக்கனைனா அப்பாய்* | தெலுங்கு | நடிப்பில் |  |  |  |
| *ரங்கா த டொஙா* | தெலுங்கு | நடிப்பில் |  |  |  |
| *காயம் 2* | தெலுங்கு | நடிப்பில் |  |  |  |
| *டேம் 999* | ஆங்கிலம் | சோகன் ராய் | நடிப்பில் | } |  |

## விருதுகள்
- 2004 - Miss India Australia 2004 விருது
- Miss India Australia CyberQueen
# ராமன் தேடிய சீதை (2008 திரைப்படம்)



***ராமன் தேடிய சீதை*** 2008 ஆம் ஆண்டில் வெளிவந்த தமிழ்த் திரைப்படம் ஆகும். சேரன், பசுபதி, மற்றும் மணிவண்ணன் ஆகியோருடன் ஐந்து கதாநாயகிகள் இணைந்து நடித்துள்ளார்கள்.  

## கதை

தமிழ்நாட்டிலேயே இரண்டாவது மாணவராக வரும் சேரனுக்கு மேற்கொண்டு படிப்பை தொடர முடியாதபடி மனநோய். சிகிச்சைக்கு பிறகு சொந்தமாக தொழில் தொடங்கி வளமாக வாழும் இவருக்கு பெண் பார்க்கிறார்கள். தனக்கு சிறுவயதில் வந்த மன நோயை மறைக்காமல் எடுத்துச் சொல்லும் சேரனுக்கு கிடைப்பது பெண் அல்ல, மனசு நிறைய புண்! ஏராளமான பெண்கள் இவரை வேண்டாம் என்று மறுக்க, ஒரே ஒருவர் மட்டும் ஆம் என்கிறார். திருமண ஏற்பாடுகள் நடக்கிறது. தாலி கட்டும் நேரத்தில் மணமகள் ஓடிப்போய்விடுகிறார். அந்த பழியை தன் மேல் போட்டுக் கொள்ளும் சேரனை தனது சொந்த மகனாகவே நினைக்கிறார் ஓடிப்போன பெண்ணின் அப்பா மணிவண்ணன்.  

உனது திருமணம் எனது பொறுப்பு என்று கிளம்பும் இவர், சேரனை பெண் பார்க்க அழைத்துச் செல்வதும், அங்கே நடக்கும் சம்பவங்களும்தான் மீதி கதை.  

## விமர்சனம்
ஆனந்த விகடன் வார இதழில் வந்த விமர்சனத்தில் "எந்தப் பெண்ணைப் பார்த்தாலும் சேரனுக்குக் கண்களில் பட்டாம்பூச்சி பறப்பதை எந்த அர்த்தத்தில் எடுத்துக்கொள்வது என்றும் தெரியவில்லை. பிரளயம் கிளப்பும் பிரமாண்டங்கள் இல்லாமலே எளிமையான ரசனையால் ரசிக்கவைக்கிறது ராமனின் தேடல்!" என்று எழுதி மதிப்பெண்களை வழங்கினர்.
# படிமம்:Raman-Thediya-Seethai-5.jpg

## சுருக்கம்
Official released still of the film ராமன் தேடிய சீதை. This image is being linked here; though the picture is originally copyright, I believe this image is covered by the U.S. fair use laws because:  

1. The poster is intended to present the appearance of the subject.
1. Image is a promotional poster of the film and is intended for wide distribution.
1. No free or public domain images have been located for this purpose.
1. The image does not limit the copyright holders' ability to market the motion picture or any home video in any way; and
1. The image is being used for informational purposes only, and its use is not believed to detract from the subject or his work in any way.

This image was obtained from the official website and is for informational purposes only.  

## அனுமதி
# நன்னம்பிக்கை முனை



**நன்னம்பிக்கை முனை** (*Cape of Good Hope*) என்பது தென்னாப்பிரிக்காவின் தெற்குக் கரையோரமாகவுள்ள ஒரு கற்பாறைக் குடா (*headland*) ஆகும். 1488 இல் தூர கிழக்கு நாடுகளுடன் வணிகத் தொடர்புகளை வைத்திருப்பதற்கு இம்முனையைச் சுற்றி வருவது போர்த்துக்கீச மாலுமிகளுக்கு ஒரு தவிர்க்க முடியாத மைல்கல்லாக இருந்தது. தெற்கு அத்திலாந்திக் பெருங்கடலின் ஒரு பெரும் முனையாக இது கருதப்படுகிறது.  

## புவியியல்
நன்னம்பிக்கை முனை கேப் மூவலந்தீவின் தென்மேற்குக் கரையில் கேப் முனையில் இருந்து கிட்ட்டத்தட்ட 2.3&nbsp;கிலோமீட்டர்கள் (1.4&nbsp;மைல்) மேற்கே அமைந்துள்ளது. இம்முனையில் இருந்து 50 கி.மீ. வடக்கே அமைந்துள்ளது கேப் டவுன் நகரம்.  

## வரலாறு
ஐரோப்பியர்கள் இங்கு வருவதற்கு முன்னரே சீன, அராபிய, மற்றும் இந்திய மாலுமிகள் இம்முனைக்கு வந்து போயுள்ளதாகக் கருதப்படுகிறது. 1488 ஆம் ஆண்டுக்கு முன்னர் வரையப்பட உலகப் படங்கள் இதற்கு சான்றாகும்.  

1488 இல் ஆப்பிரிக்காவை நோக்கிப் பயணம் செய்து கொண்டிருந்த பார்த்தலோமியோ டயஸ் என்ற போர்த்துக்கீச மாலுமி தனது கடல் பயணத்தில் ஒரு முனையில் புயலில் சிக்கியதால் அவரது இலக்கைத் தொடர முடியவில்லை. இதனால் அந்த இடத்துக்குப் "புயல் முனை' என்று பெயரிட்டனர். இந்தியாவை நோக்கிய பயணத்தை மேற்கொண்ட வாஸ்கொடகாமாவுக்கு இந்தப் 'புயல் முனை' தனது இலக்கை அடைவதற்கான புதிய நம்பிக்கையை கொடுத்ததன் காரணமாக இதற்கு *நன்னம்பிக்கை முனை* எனப் பெயரிட்டனர். அது இன்றும் அவ்வாறே அழைக்கப்படுகிறது.  

.
# சாலகம்

**சாலகம்** கருநாடக இசையின் 37வது மேளகர்த்தா இராகம் ஆகும். அசம்பூர்ண பத்ததியில் 37வது இராகத்திற்கு **சௌகந்தினி** என்ற பெயர் கொடுக்கப்பட்டுள்ளது.  

## இலக்கணம்

| அவரோகணம்: | ஸ் நி<sub>1</sub> த<sub>1</sub> ப ம<sub>2</sub> க<sub>1</sub> ரி<sub>1</sub> ஸ | } |
| --- | --- | --- |

- 72 மேளகர்த்தா திட்டத்தில் முதல் மேளம்.
- இது *ரிஷி* என்றழைக்கப்படும் 7வது வட்டத்தில் (சக்கரத்தில்) முதல் மேளம்.
- இந்த இராகத்தில் ஷட்ஜம், சுத்த ரிஷபம்(ரி<sub>1</sub>), சுத்த காந்தாரம்(க<sub>1</sub>), பிரதி மத்திமம்(ம<sub>2</sub>), பஞ்சமம், சுத்த தைவதம்(த<sub>1</sub>), சுத்த நிஷாதம்(நி<sub>1</sub>) ஆகிய சுரங்கள் வருகின்றன.
- இது ஒரு விவாதி மேளம்.
- இதன் மத்திமத்தை சுத்த மத்திமமாக மாற்றினால் இராகம் கனகாங்கி (01) ஆகும்.
- கிரக பேதத்தின் வழியாக எந்த மேளகர்த்தா இராகமும் தோற்றுவிக்காது (மூர்ச்சனாகாரக மேளம் அல்ல).

## உருப்படிகள்
| கிருதி | கானாமுதம் | கோடீஸ்வர ஐயர் | ஆதி |  |
| --- | --- | --- | --- | --- |
| கிருதி | *வாமதேவ பிரியசுதம்* | மங்களம்பள்ளி பாலமுரளிகிருஷ்ணா | ஆதி | } |
# ஜலார்ணவம்

**ஜலார்ணவம்** கருநாடக இசையின் 38வது மேளகர்த்தா இராகமாகும். முத்துசுவாமி தீட்சிதர் பாரம்பரியத்தில் 38ஆவது இராகத்திற்கு **ஜகன்மோகனம்** என்று பெயர்.  

## இலக்கணம்

| அவரோகணம்: | ஸ் நி<sub>2</sub> த<sub>1</sub> ப ம<sub>2</sub> க<sub>1</sub> ரி<sub>1</sub> ஸ | } |
| --- | --- | --- |

- *ரிஷி* என்றழைக்கப்படும் 7ஆவது வட்டத்தில் (சக்கரத்தில்) 2ஆவது மேளம்.
- இந்த இராகத்தில் ஷட்ஜம், சுத்த ரிஷபம்(ரி<sub>1</sub>), சுத்த காந்தாரம்(க<sub>1</sub>), பிரதி மத்திமம்(ம<sub>2</sub>), பஞ்சமம், சுத்த தைவதம்(த<sub>1</sub>), கைசிகி நிஷாதம்(நி<sub>2</sub>) ஆகிய சுரங்கள் வருகின்றன.
- இது ஒரு விவாதி மேளம்.
- இதன் மத்திமத்தை சுத்த மத்திமமாக மாற்றினால் இராகம் ரத்னாங்கி ஆகும்.
- கிரக பேதத்தின் வழியாக எந்த மேளகர்த்தா இராகமும் தோற்றுவிக்காது (மூர்ச்சனாகாரக மேளம் அல்ல).

## உருப்படிகள்
| கிருதி | கனகமயூர | கோடீஸ்வர ஐயர் | ஆதி |  |
| --- | --- | --- | --- | --- |
| கிருதி | *மஹேசுவரி காவூனா* | மங்களம்பள்ளி பாலமுரளிகிருஷ்ணா | ஆதி | } |
# ஜாலவராளி

**ஜாலவராளி** இராகம் கருநாடக இசையின் 39ஆவது மேளகர்த்தா இராகம் ஆகும். அசம்பூர்ண பத்ததியில் 39ஆவது இராகத்திற்கு **தாலிவராளி** என்ற பெயர் கொடுக்கப்பட்டுள்ளது.  

## இலக்கணம்

| அவரோகணம்: | ஸ் நி<sub>3</sub> த<sub>1</sub> ப ம<sub>2</sub> க<sub>1</sub> ரி<sub>1</sub> ஸ | } |
| --- | --- | --- |

- *ரிஷி* என்றழைக்கப்படும் 7ஆவது வட்டத்தில் (சக்கரத்தில்) 3 ஆவது மேளம்.
- இந்த இராகத்தில் ஷட்ஜம், சுத்த ரிஷபம் (ரி<sub>1</sub>), சுத்த காந்தாரம்(க<sub>1</sub>), பிரதி மத்திமம்(ம<sub>2</sub>), பஞ்சமம், சுத்த தைவதம்(த<sub>1</sub>), காகலி நிஷாதம் (நி<sub>3</sub>) ஆகிய சுரங்கள் வருகின்றன.
- இது ஒரு விவாதி மேளம்.
- இதன் மத்திமத்தை சுத்த மத்திமமாக மாற்றினால் இராகம் கானமூர்த்தி (03) ஆகும்.
- கிரக பேதத்தின் வழியாக எந்த மேளகர்த்தா இராகமும் தோற்றுவிக்காது (மூர்ச்சனாகாரக மேளம் அல்ல).

## உருப்படிகள்
| கிருதி | அனாத ரக்ஷகா | கோடீஸ்வர ஐயர் | ஆதி |  |
| --- | --- | --- | --- | --- |
| கிருதி | *மாதவ தய்ய* | மங்களம்பள்ளி பாலமுரளிகிருஷ்ணா | ஆதி | } |
# நவநீதம்

**நவநீதம்** கருநாடக இசையின் 40ஆவது மேளகர்த்தா இராகமாகும். முத்துசுவாமி தீட்சிதர் பாரம்பரியத்தில் 40ஆவது இராகத்திற்கு **நபோமணி** என்ற பெயர்.  

## இலக்கணம்

| அவரோகணம்: | ஸ் நி<sub>2</sub> த<sub>2</sub> ப ம<sub>2</sub> க<sub>1</sub> ரி<sub>1</sub> ஸ | } |
| --- | --- | --- |

- *ரிஷி* என்றழைக்கப்படும் 7ஆவது சக்கரத்தில் 4 வது மேளம்.
- இந்த இராகத்தில் ஷட்ஜம், சுத்த ரிஷபம்(ரி<sub>1</sub>), சுத்த காந்தாரம்(க<sub>1</sub>), பிரதி மத்திமம்(ம<sub>2</sub>), பஞ்சமம், சதுசுருதி தைவதம்(த<sub>2</sub>), கைசிகி நிஷாதம்(நி<sub>2</sub>) ஆகிய சுரங்கள் வருகின்றன.
- இது ஒரு விவாதி மேளம்.
- இதன் மத்திமத்தை சுத்த மத்திமமாக மாற்றினால் இராகம் வனஸ்பதி (04) ஆகும்.
- கிரக பேதத்தின் வழியாக எந்த மேளகர்த்தா இராகமும் தோற்றுவிக்காது (மூர்ச்சனாகாரக மேளம் அல்ல).

## உருப்படிகள்
| கிருதி | *லேமி தெல்ப பெத்த* | தியாகராஜ சுவாமிகள் | ஆதி |  |
| --- | --- | --- | --- | --- |
| கிருதி | சாமி இதே நல்லசமயம் | கோடீஸ்வர ஐயர் | ரூபகம் |  |
| கிருதி | *உமாபதி பாஹி* | மங்களம்பள்ளி பாலமுரளிகிருஷ்ணா | ரூபகம் | } |
# பாவனி

**பாவனி** கருநாடக இசையின் 41ஆவது மேளகர்த்தா இராகமாகும். முத்துசுவாமி தீட்சிதர் பாரம்பரியத்தில் 41ஆவது மேளகர்த்தா **கும்பினி** ஆகும்.  

## இலக்கணம்

| அவரோகணம்: | ஸ் நி<sub>3</sub> த<sub>2</sub> ப ம<sub>2</sub> க<sub>1</sub> ரி<sub>1</sub> ஸ | } |
| --- | --- | --- |

- *ரிஷி* என்றழைக்கப்படும் 7ஆவது வட்டத்தில் (சக்கரத்தில்) 5 ஆவது மேளம்.
- இந்த இராகத்தில் ஷட்ஜம், சுத்த ரிஷபம்(ரி<sub>1</sub>), சுத்த காந்தாரம்(க<sub>1</sub>), பிரதி மத்திமம்(ம<sub>2</sub>), பஞ்சமம், சதுசுருதி தைவதம்(த<sub>2</sub>), காகலி நிஷாதம்(நி<sub>3</sub>) ஆகிய சுரங்கள் வருகின்றன.
- இது ஒரு விவாதி மேளம்.
- இதன் மத்திமத்தை சுத்த மத்திமமாக மாற்றினால் இராகம் மானவதி (05) ஆகும்.
- கிரக பேதத்தின் வழியாக எந்த மேளகர்த்தா இராகமும் தோற்றுவிக்காது (மூர்ச்சனாகாரக மேளம் அல்ல).

## உருப்படிகள்
| கிருதி | *சச்சிதானந்தமய* | முத்துசுவாமி தீட்சிதர் | ஆதி |  |
| --- | --- | --- | --- | --- |
| கிருதி | அஞ்சாதே | கோடீஸ்வர ஐயர் | மிச்ர சாபு | } |
# ரகுப்பிரியா

**ரகுப்பிரியா** கருநாடக இசையின் 42ஆவது மேளகர்த்தா இராகமாகும். முத்துசுவாமி தீட்சிதர் பாரம்பரியத்தில் 42ஆவது இராகத்திற்கு *ரவிகிரியா* என்ற பெயர்.  

## இலக்கணம்

| அவரோகணம்: | ஸ் நி<sub>3</sub> த<sub>3</sub> ப ம<sub>2</sub> க<sub>1</sub> ரி<sub>1</sub> ஸ | } |
| --- | --- | --- |

- *ரிஷி* என்றழைக்கப்படும் 7ஆவது வட்டத்தில் (சக்கரத்தில்) 6 ஆவது மேளம்.
- இந்த இராகத்தில் வரும் சுரங்கள்: ஸட்ஜம், சுத்த ரிஷபம்(ரி<sub>1</sub>), சுத்த காந்தாரம்(க<sub>1</sub>), பிரதி மத்திமம்(ம<sub>2</sub>), பஞ்சமம், ஷட்சுருதி தைவதம்(த<sub>3</sub>), காகலி நிஷாதம்(நி<sub>3</sub>) ஆகியவை.
- இது ஒரு விவாதி மேளம்.
- இதன் மத்திமத்தை சுத்த மத்திமாக மாற்றினால் இராகம் தானரூபி (06) ஆகும்.
- கிரக பேதத்தின் வழியாக எந்த மேளகர்த்தா இராகமும் தோற்றுவிக்காது (மூர்ச்சனாகாரக மேளம் அல்ல).

## உருப்படிகள்
| கிருதி | *ஹிமகிரி குமாரி* | முத்துசுவாமி தீட்சிதர் | ஆதி |  |
| --- | --- | --- | --- | --- |
| கிருதி | சதானந்த | கோடீஸ்வர ஐயர் | ரூபகம் | } |
# கவாம்போதி

**கவாம்போதி** கருநாடக இசையின் 43ஆவது மேளகர்த்தா இராகம் ஆகும். அசம்பூர்ண பத்ததியில் 43ஆவது இராகம் **கீர்வாணி**.  

## இலக்கணம்

| அவரோகணம்: | ஸ் நி<sub>1</sub> த<sub>1</sub> ப ம<sub>2</sub> க<sub>2</sub> ரி<sub>1</sub> ஸ | } |
| --- | --- | --- |

- இது *வசு* என்றழைக்கப்படும் 8ஆவது வட்டத்தில் (சக்கரத்தில்) முதல் இராகம்.
- இந்த இராகத்தில் ஷட்ஜம், சுத்த ரிஷபம் (ரி<sub>1</sub>), சாதாரண காந்தாரம்(க<sub>2</sub>), பிரதி மத்திமம்(ம<sub>2</sub>), பஞ்சமம், சுத்த தைவதம்(த<sub>1</sub>), சுத்த நிஷாதம் (நி<sub>1</sub>) ஆகிய சுரங்கள் வருகின்றன.

## சிறப்பு அம்சங்கள்
- இது ஒரு விவாதி மேளம்.
- இதன் மத்திமத்தை சுத்த மத்திமாக மாற்றினால் இராகம் சேனாவதி (07) ஆகும்.
- கிரக பேதத்தின் வழியாக இந்த மேளத்தின் தைவத சுரம் முறையே ஹாடகாம்பரி (18) மேளம் தோற்றுவிக்கிறது (மூர்ச்சனாகாரக மேளம்).

## உருப்படிகள்
| கிருதி | *நமோமஸ்தி கீர்வாணி* | முத்துசுவாமி தீட்சிதர் | த்ரிபுட |  |
| --- | --- | --- | --- | --- |
| கிருதி | வீரராகவ | கோடீஸ்வர ஐயர் | ஆதி | } |